google/wiki40b huggingface dataset:
Utviklingsprogram for kvinnelige filmskapere

Utviklingsprogram for kvinnelige filmskapere, forkortet UP, er et program etablert høsten 2018 av Norsk filminstitutt og Talent Norge for å bedre kjønnsbalansen i norsk film samt å gi kvinner i filmbransjen bedre rammevilkår og styrket kompetanse. Programmet inngår i Talent Norges såkalte «Kvinneløft», som har som mål å motvirke skjev kjønnsfordeling innen alle kunstsjangre og kunstuttrykk.

Om UP

Programmet ble etablert av Norsk filminstitutt og Talent Norge i fellesskap for å jevne ut den skjeve kjønnsbalansen innen norsk film ved å styrke talentfulle unge kvinners muligheter til å nå videre i filmbransjen. UP har også som mål at minst 80 prosent av deltagerne skal være i gang med å skape film innen tre år etter at de har deltatt i programmet.
I første rekke retter programmet seg mot filmskapere innen sjangrene spillefilm, kinodokumentar og TV-dramaserier. Foruten talentutvikling og kompetansebygging skal programmet også gi deltagerne et utvidet nettverk.
Antivirusprogram

Utbredelse

Antivirus regnes ofte som nødvendig sikkerhetsutstyr hvis man bruker internett på Windows-operativsystemer. Hos mange internettleverandører er antivirusprogramvare inkludert i prisen på internettabonnementene. Antivirusprogrammer til Mac OS og Linux finnes. Antivirusprogrammer til operativsystemer for mobiltelefoner er i utvikling, men det er relativt liten sjanse for å få virus på disse. Derimot er antivirusprogramvare aktuelt på servere, spesielt fil- og eposttjenere, for å finne Windows-virus.

Skepsis

Nettleserutviklere mener antivirus ofte ødelegger for nettleser-sikkerheten.
Hegemus peregrinus

Utseende

En ganske stor (opptil 45 millimeter), kraftig gullbasse. Kroppsformen er påfallende bred. På farge er den brunlig, ganske blank, pronotum med smalt kremgul ytterkant. Oversiden er tett og kraftig punktert. Hannen har et T-formet horn midt i pannen og en pigg på hver side av dette. Pronotum er mye bredere enn langt, nærmest firkantet men med avrundede forhjørner, dekkvingene mye bredere enn pronotum, bredest like bak "skuldrene", avsmalnende bakover.

Levevis

Larvene utvikler seg i muld som samler seg i råtnende trestammer. De voksne billene kommer gjerne til overmoden frukt og utflytende sevje. Arten er knyttet til primærskog.

Utbredelse

Arten lever i Angola.
67P/Tsjurjumov–Gerasimenko

67P/Tsjurjumov–Gerasimenko er en kortperiodisk komet som ble oppdaget av Klim Ivanovitsj Tsjurjumov og Svetlana Ivanovna Gerasimenko i 2014. Dens nåværende omløpstid er 6,45 år. Kometen kommer frem til dens neste perihelion den 13. august 2015.
Kometen var en destinasjon for den europeiske romsonden Rosetta, som ble skutt opp 2. mars 2004. Rosettas landingsfartøy Philae landet på kometen 12. november 2014.
Dermed ble kometen 67P/Tsjurjumov–Gerasimenko den første noensinne, som et menneskeskapt romfartøy har landet på. Fartøyet Philae svevde fritt fra Rosetta fra utslippet ca 10 km over kometen, og skulle landet ved å skyte ut korte harpuner mot overflaten og skulle deretter bore tre bor inn i overflaten. Fram til våren 2015 vil Philae ta ulike prøver av kometen, avhengig av hvor mye solenergi Philae kan generere fra sin posisjon på overflaten.
Verdenscupen i kombinert

Verdenscupen i kombinert er en årlig konkurranse arrangert av FIS. Den ble første gang arrangert i sesongen 1983/1984, da med individuelle konkurranser for menn. Fra sesongen 1999/2000 inngår lagkonkurranser for menn. Fra 2020 skal det arrangeres verdenscup også for kvinner.

Seire

      Aktive utøvere

Pallplasseringer

      Aktive utøvere
Sjøkrig

Strategi

Det første prinsippet for et organisert militærapparat med krigsskip i en flåte under en krig er å avverge fiendtlige angrep på egne lands kyststrekninger og forstyrrelse på den pågående kystfarten, det andre er å sikre egen økonomisk virksomhet til sjøs, det tredje er å engasjere og eventuelt nøytralisere den fiendtlige flåten. Ved å ødelegge eller lamslå fiendens militærapparat vil trusselen mot egne kommunikasjoner bli avverget. Flåten som lykkes i å fullføre de tre prinsippene er sagt å ha herredømmet over sjøveiene i farvannet eller havet.
Maritim strategi er fundamentalt forskjellig fra militær strategi på landjorda, til sjøs er det ikke territorielle besittelser med økonomiske ressurser som et militærapparat kan utnytte. Mens en hær kan leve av landet, må det sjøbaserte militærapparatet ha forsyninger med seg på toktene eller samlet på baser med havn og store forrådsbygninger. I ressursforbruk er en flåteorganisasjon med krigsskip, materiell for vedlikehold, kompetent personell og et etterforsyningsapparat nødvendig for å gjøre flåten operativ, tradisjonelt mer kostbart enn de landbaserte hærorganisasjoner.
Eksistensen av en intakt og styrket flåte, fleet in being (engelsk begrep innenfor sjøkrig), har en strategisk betydning i sjøkrigen ved sin tilstedeværelse som kan bestride fiendens kontroll til sjøs. Ettersom et havområde ikke kan okkuperes så har en underlegen flåte muligheten til å hindre en overlegen motpart fra å få kontroll til sjøs, dvs. herredømmet over havområdet, ved å unngå strid på fiendens betingelser. Manøvreringer for å true eller gå til angrep på egne valg tvinger motparten på defensiven, et stort antall skip blir bundet ned som eskortefartøyer eller som flåteavdelinger for å beskytte egne kommunikasjoner og forhindre fiendtlige bevegelser på havområdet.

Historie

Det første nedtegnede og daterbare sjøslaget fant sted rundt 1210 f.Kr.; Suppiluliumas II, konge av hittittene, nedkjempet en flåte fra Kypros og satte skipene i brann.
I antikkens Hellas brukte man skipene stort sett til transport, men det finnes nedtegnelser om et sjøslag mellom korinterne og kolonien Korfu i 664 f.Kr.
Under perserkrigene ble de første sjøslag i større skala utkjempet.
Nordmennene hadde flere sjøslag. Det mest kjente er kanskje slaget ved Svolder. I middelalderen ble også seilskipene vesentlig utviklet, og sjøslag mellom store flåter skjedde fra tid til annen i Europa. Fra 1500-tallet begynte sjømakt å bli viktig for å forsyne og forsvare de nye koloniene.
På slutten av 1800-tallet kom dampmaskinen og pansrede skip. Det første slaget mellom panserkledde skip var sjøslaget ved Hampton Roads mellom CSS «Virginia» og USS «Monitor» under den amerikanske borgerkrigen i 1862. Disse skipstypene ble videreutviklet til det moderne slagskipet med grove kanoner og tung pansring.
Fra første verdenskrig var ubåter en viktig faktor i sjøkrig.  De senket handelsskip, og kunne også etterhvert ta opp kampen mot orlogsfartøyer på overflaten.
Under andre verdenskrig ble artilleriskipene utklasset av hangarskipet.  Fram til i våre dager er hangarskip den viktigste store skipstypen.
Seksdagersritt

Seksdagersritt, i profesjonell banesykling en konkurranseform mellom to- eller tremannslag over seks døgn, hvor syklistene på hvert lag stadig avløser hverandre. Man får bl.a. poeng for å vinne innlagte spurtrunder. Seksdagersritt oppstod i Storbritannia i 1870-årene, men ble først populært i USA. Her ble den første konkurransen arrangert i New York 1891 (Madison Square Garden) som et individuelt løp, fra 1899 som parløp. Opprinnelig gjaldt det å sykle lengst mulig, og man kjørte kontinuerlig. Nå sykler man bare en viss periode ettermiddag og kveld hvert døgn. Seksdagersritt gir anledning til veddemål og er en stor publikumsattraksjon, og er særlig populært i Frankrike, Belgia, Tyskland, USA og Danmark.
Sommerteatret i Frognerparken

Sommerteatret i Frognerparken er en årlig barneteateroppsetning i Frognerparken, av andreklassestudenter ved Statens Teaterhøgskole.
Sommeren 1974 tok Bentein Baardson og Ellen Horn initiativet til det aller første Sommerteatret i Frognerparken. Siden har andreklassestudentene ved Teaterhøgskolen hver eneste sommer invitert unger og foreldre til teater i det store teltet ved Monolitten. Studentene får låne litt utstyr av Kunsthøgskolen, men har ansvaret for forestillingen selv.
Zebra (batteri)

Zebra Batteri er er et type batteri med nikkel og natriumklorid, og var produsert i Sør-Afrika. Batteriene er nå produsert av MES-DEA i Sveits. ZEBRA står for Zero Emission Battery Research Activity. Biler av merkene Think, Smith og Fiat kjører rundt med ZEBRA-batterier.
Substituent

En substituent er ofte brukt innen organisk kjemi, og betyr "sidegruppe". Alle sidegrupper eller sidekjeder som ikke er hoveddelen av stoffet er substituenter.
Husmus

Artsbestemmelse

Husmusa hører til musefamilien, som av og til kalles langhalemusene for å skille dem fra de korthalede artene som markmus, klatremus, lemen m.fl. Dens nærmeste slektninger i Norge er, foruten de to nevnte rotteartene, småskogmus og storskogmus. Husmusa ligner skogmusene og kan forveksles med disse. Et sikkert kjennetegn hos husmusa er et lite, men skarpt hakk på baksiden av fortennene.
Husmusa er som oftest mer grå enn skogmusene, men siden fargen varierer ganske mye hos husmusa, er ikke dette noe sikkert kjennetegn. Fargen på føtter og hale er derimot til hjelp ved artebestemmelsen: Husmusas føtter er skittenbrune med hvite ytre tåledd, mens skogmusene har gråhvite føtter. Husmusas hale er omtrent like mørk på undersiden som på oversiden, mens skogmusenes hale er tydelig lysere på undersiden.
Lengden på halen er hos alle de tre artene omtrent like lang som kroppen inkludert hodet.

Tamme husmus

Hvite mus som holdes som kjæledyr, og laboratoriemusene som brukes av forskere over hele verden, er «temmede» husmus.

Former

På verdensbasis finnes husmusa i mange forskjellige former eller «typer». Det er ikke klart om disse bør anses som underarter (raser) eller som svært nær beslektede arter. I Norge finnes to former, Mus musculus domesticus i kyststrøk og Mus musculus musculus ellers i landet. Disse kan skilles på blant annet bukfarge.

Habitat

Selv om husmusa kan sies å forekomme over hele landet, lever den bare der det finnes mennesker. I Sør-Norge har husmusa blitt mindre vanlig enn før, og man antar at dette skyldes at den taper i konkurranse med skogmusene. Skogmusene har nemlig i stor grad også tilpasset seg et liv innomhus, og er i dag de vanligste «husmusene» i Sør-Norge. I de delene av landet der det ikke finnes skogmus, er husmusa fortsatt vanlig.

Forplantning

Husmus som lever i hus hele året, kan formere seg året rundt. Hele ti kull kan da forekomme i løpet av ett år. Husmus som lever ute i det fri, får gjerne tre-fire kull pr. år. Vanlig kullstørrelse er fem-åtte unger, men opptil tolv er registrert hos ville individer. Hos visse laboratoriemus forekommer kull på ca. 30 unger.

Føde

Ute i det fri lever husmusa særlig av frø, men med et ganske stort innslag av insekter og andre smådyr. I hus er den altetende. Den gnager også på en rekke ting uten noen næringsverdi, som papir, klær, lær, plast, treverk, metallrør osv.

Sosial struktur

Husmusene lever i familiegrupper. Gruppens «overhode» er en voksen hann, og gruppen består for øvrig av en eller flere hunner og deres avkom. Gruppen har et felles territorium som særlig hannen forsvarer mot andre hanner.
Romeo og Julie (1968)

Handling

Handlingen skjer i den italienske byen Verona. De to rike familiene Capulet og Montague er bitre fiender. Folk fra disse familiene er ofte i kamp med hverandre. Historien begynner da Romeo, som er en sønn i Montague familien er på et maskeradeball hos Capulet familien. Der får han plutselig øye på Julie. Han blir stormende forelsket ved første blikk. Det gjør også Julie. Romeo synes Julie er fantastisk, og han er helt fra seg av glede over hennes skjønnhet. Gleden tar en brå slutt da han finner ut av hun er datter av herr Capulet. Etter det blir alt mye vanskeligere for Romeo og Julie.

Anmelderne og publukum

Den ble godt mottatt av filmkritikerne og har oppnådd så mye som 97% på Rotten Tomatoes. Den kjente amerikanske filmkritikeren Roger Ebert gav den toppkarakter.
Den ble en publikumssuksess på amerikanske kinoer, hvor den innbrakte 38,9 millioner dollar.

Priser og nominasjoner

Filmen ble tildelt to Oscar-priser i 1969 (beste foto og beste kostyme) og ble nominert i ytterligere to kategorier. Den ble også tildelt en BAFTA-pris for beste kostyme, og tre Golden Globes for beste engelskspråklige film, beste mannlige nykommer (Leonard Whiting) og beste kvinnelige nykommer (Olivia Hussey). Det må også nevnes at den vant hele fem Silver Ribbons ved den italienske filmfestivalen Nastri d'Argento (blant annet for beste regi), og en NBR Award for beste regi ved National Board of Review Awards.

I Norge

Filmen ble satt opp på norske kinoer i romjula 1968. VGs anmelder var middels fornøyd og gav den terningkast tre. Anmelderen skrev følgende: «Mange gode kvaliteter i Franco Zeffirellis filmatisering av Shakespeares kjærlighetstragedie. Forsøket på aktualisering av temaet imidlertid ikke helt vellykket. Betagende spill av Leonard Whiting og Olivia Hussey».
Videospillutvikler

En videospillutvikler (ofte kalt spillutvikler) er en person eller en virksomhet som utvikler og designer et videospill. Noen spillutviklere spesialiserer seg på én type spillkonsoll, for eksempel Sonys PlayStation, Microsofts Xbox, Microsoft Windows, Nintendos Wii U, mobiltelefoner eller lignende. Mange utviklere velger dog å utvikle spillene til to eller flere av de nevnte plattformene. De fleste utviklervirksomhetene får finansiell støtte fra ulike videospillutgivere til både utvikling og markedsføring.
Noen utviklere spesialiserer seg på én type spill, som actionspill eller snikespill, og andre utvikler spill i mange ulike sjangre. Noen fokuserer på å porte spill fra én konsoll til en annen, eller oversette spill fra for eksempel japansk til engelsk. De fleste videospillutgiverne har egne sine egne utviklerteam; for eksempel er Naughty Dog en av Sonys utviklere, og Square Enix er et utviklerstudio underlagt Electronic Arts. Spillutviklere kan også være private og selvstendige, som Bungie Studios som har utviklet Halo-serien eksklusivt til Microsofts Xbox-konsoller.
Seven Days on the Road

Seven Days on the Road er et musikkalbum med Chicas del Coro, utgitt i 2003. Dette er bandets hittil siste plateutgivelse.
Arsenale di Venezia

Nyvinninger

Romerne hadde bygget skip med ytterhuden først, men venetianerne utviklet et system hvor de bygget rammeverket først. Dette var en nyvinning som bidro til masseproduksjon av skip ettersom det krevde mindre arbeidsinnsats og treverk. Da verftet var på sitt mest produktive tidlig på 1400-tallet hadde det mellom 6.000 og 16.000 arbeidere (man er ikke helt sikker på antallet), og kunne produsere 30 galeier på 10 dager. Da franskekongen besøkte arsenalet i 1574, ble en galei bygget og utrustet i løpet av de to timene måltidet tok(!) Det kunne videre utruste skip med masseprodusert utstyr på en måte som først ble gjentatt under den industrielle revolusjon. I sin "Divina Commedia" hentet Dante Alighieri inspirasjonen til helvete fra arsenalet.
Også innen våpenutvikling var arsenalet ledende.

Porta Magna

Arsenalets hovedinngang var Porta Magna. Den ble bygget omkring 1460. Det var det første nyklassisistiske bygg i Venezia. Det er sannsynligvis bygget av Antonio Gambello etter design av Jacopo Bellini. To greske løver ble plassert ved portens sider i 1687. Den ene av disse er Pireusløven, som har runeinnskrifter på sidene.

Napoleon

Betydelige deler av arsenalet ble ødelagt under Napoleons styre. De er senere gjenoppbygget for å gjøre arsenalet istand til å fungere som en marinebase. I våre dager er det i tillegg til å være marinebase også et forskningssenter, utstillingsområde under Venezia Biennalen samt er et sted hvor historiske skip bevares.
Ryggmargskompresjon

Ryggmargskompresjon vil si at ryggmargen kommer i klem av ulike årsaker.
Når kreft sprer seg til ryggraden kan dette medføre trykk på ryggmargen slik at denne klemmes. Dette trykket kan resultere i smerter, samt gi nummenhet eller svakhet i bena, problemer med tarmer og blære (for eksempel problem med å urinere), og nummenhet i området rundt buken. Dersom behandling av denne tilstanden ikke begynner tidlig kan alvorlige skader oppstå på ryggmargen. Bisfosfonater benyttes i behandling av ryggmargskompresjon.
Lengste ord i engelsk

Ordbøker

Det lengste ordet som er oppført i en større engelsk ordbok er pneumonoultramicroscopicsilicovolcanoconiosis, et 45-bokstaver langt ord som viser til en lungesykdom som fåes ved innhalering av veldig fine silikonpartikler, spesielt fra vulkaner. Research har gjort det klart at ordet stammer fra en bløff. Den har siden blitt brukt i nærheten av dets originale mente mening, og gir dermed litt gyldighet til hva det sier seg å bety
Oxford English Dictionary inneholder pseudopseudohypoparathyroidism (30 bokstaver).
Det lengste ikke-tekniske ordet i en ordentlig ordbok er flocci­nauci­nihili­pili­fication, med 29 bokstaver. Den inneholder en rekke latinske ord som betyr «ingenting», og er definert som «det å estimere noe som verdiløst», og bruken har blitt sporet helt tilbake til 1741.

Sammensetninger

I antikken Hellas' komedieskuespill Kvinnene i folkeforsamlingen (Ecclesiazousae) , lagde Aristophanes et ord på 183 bokstaver som beskriver en oppskrift ved å sette sammen ingrediensene:
Lopado­te­macho­se­lacho­galeo­kranio­leipsano­drimhypo­trimmato­silphio­parao­melito­katakechymeno­kichlepikossypho­phatto­peristeralektryonop­tekephallio­kigklopeleiol­agoiosiraio­baphetraganop­terygon,
Henry Careys farse Chrononhotonthologos (1743) begynner med setningen: «Aldiborontiphoscophornio! Where left you Chrononhotonthologos?»
James Joyce fant opp ni 101-bokstavers ord i sin roman Finnegans Wake, hvorav det mest kjente er Bababadal­gharagh­takammin­arronn­konn­bronn­tonn­erronn­tuonn­thunn­trovarrhoun­awnskawn­toohoo­hoordenen­thurnuk. Det ordet møter man på første siden, og representerer Adam og Evas fall. Siden ordet kun dukker opp på første siden og i referansene, så er det ikke generelt anerkjent som et ekte ord. Sylvia Plath nevnte ordet i sin halvveis selvbiografiske roman The Bell Jar], når protagonisten leste Finnegans Wake'.
«Supercalifragilisticexpialidocious» (superkallifragilistiskekspialidarisk), den 34-bokstavers lange tittelen på en sang fra Marry Poppins, dukker opp i flere ordbøker, men kun som et egennavn definert som en referanse til sangtittelen. Den gitte meningen til ordet er «et ord du kan si når du ikke vet hva du skal si». Ideen og oppfinnelsen av ordet er kreditert til sangskribentene Robert og Richard Sherman.

Reklamesammensetninger

I 1973 så brukte Pepsis markedsføringsfirma, Boase Massimi Pollitt, et 100-bokstavers, men sammensatt, ord, «Lip­smackin­thirst­quenchin­acetastin­motivatin­good­buzzin­cool­talkin­high­walkin­fast­livin­ever­givin­cool­fizzin» i TV- og filmmarkedsføring.
I 1975 så ble det 71-bokstaver, men sammensatte, ordet Twoallbeefpattiesspecialsaucelettucecheesepicklesonionsonasesameseedbun først brukt i en McDonald's-restaurant-reklame for å beskrive et Big Mac-smørbrød.
Louisa County (Iowa)

Navn

Det er to forklaringer på fylkesnavnet. Den ene oppgir at fylket har navn etter Louisa Massey, som drepte sin brors drapsmann. Den andre forklaringen oppgir at fylket er oppkalt etter fylket Louisa i Virginia.
Hundeparken

Hundeparken 2 er et online chat-spill for ungdom fra 13 års alderen og oppover.  De aller fleste brukerne som spiller til daglig er fra 15 år og oppover.{tr} 
Hundeparken 2 har vært åpen siden 2009 og eksisterer fortsatt. Spillet drives av frivillige og engasjerte Hundeparken-brukere, og eies av to tidligere utviklere. Brukerne som er aktive idag er fra Norge, Danmark og Sverige.

Hundeparken 2

I hovedsak går spillet ut på å lage sin egen lille pixel-hund som kan chatte online med venner, samle karmapoints for å lære hunden evner, grave kjøttben (Hundeparkens valuta) i jorden og dykke etter dem i vannet (minigames) og delta på konkurranser i parken eller på forumet, som arrangeres av parkens moderatorer, Festkomitéen eller brukere.
Hundeparken finnes på: Facebook, Instagram og Twitter.

Tidligere Hundeparken

Hundeparken er et online-spill som finnes i Norge (stengt januar 2011) , Sverige (stengt 20. januar 2008) og Danmark (stengt 14. desember 2012). Spillet er utviklet av det danske firmaet shockwaved.
Hundeparken er gitt ut til brukerne, og kjøres ikke lengre av NRK og DR. Hundeparken ble flyttet til en ny server i Paris 14. desember 2012.
Hundeparken vant i 2004 en europeisk pris, Prix Italia, i den 56. internasjonale konkurransen for radio-, TV- og webproduksjoner i den sicilianske byen Catania. DR Ung fikk prisen for Hundeparken i kategorien «digital kommunikasjon» og ble fremhevet for «sitt gode eksempel, og for hvordan de digitale mediers fulle potensial utnyttes når de unge leker, utforsker og eksperimenterer med sosial interaksjon.»

Moderatorene

Moderatorer i parken passer på at reglene blir fulgt. De kan straffe hunder som ikke har fulgt reglene. Dette gjør de ved å sparke den (det kommer en mekanisk sko opp fra bakken, som sparker hunden ut fra parken). Da blir den sperret ute en stund. Hvor lenge bestemmer moderatoren som sparker, og etter hvor grovt regelbruddet er.
Moderatorene har enkelte kjennetegn for å gjøre dem lette å kjenne igjen. Mesteparten har en såkalt betafarge, som lyser opp skyggen på hunden slik at de blir enklere å få øye på. De har også hatter som kun moderatorer har.

Administrator

Administrator (admin) er ansatt av samfunnet som eier hundeparken (drevet av frivillige).
F Virtual Window Manager

F Virtual Window Manager (FVWM) (F har ingen offisiell mening) er en virtuell vindusbehandler for vindussystemet X. FVWM var opprinnelig et derivat av twm, og har utviklet seg til et kraftig og svært konfigurerbart miljø for Unix-lignende operativsystemer.
Første versjon ble lansert 1. juni 1993. Siste versjon er 2.6.7 som ble lansert 6. november 2016.
Grunnkretser i Masfjorden kommune

Grunnkretser i Masfjorden kommune er delområder og grunnkretser som seksjonerer Masfjorden kommune, Hordaland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Talestasjon

Talestasjoner, eller de «Offentlige Talestationer» var forløperen til telefonkiosken. 
Christiania Telefonselskab, stiftet i 1885, etablerte og driftet talestasjonene. En av betingelsene for etableringen var at de opprettet inntil 5 talestasjoner på forskjellige steder i Kristiania. Prisen for en samtale var bestemt til ikke å overskride 15 øre for en samtale med varighet inntil fem minutter. «Offentlige Talestationer» er nevnt i telfonkatalogen første gang i 1886, og siste gang i 1928. I telefonkatalogen for 1893 var det oppført hele 56 «Talestationer indenbyes». De var å finne på sentrale steder i Kristiania som jernbanestasjonene og i butikker i hovedgatene. Det var talestasjoner blant annet hos Møllhausen i Bogstadveien, Borgen Meieri i Hegdehaugsveien 32, i Pilestrædets Skotøimagazin i Pilestredet 10 og i Torvgaden. I Torvgaden var det fire talestasjoner, i nummer 7, 13, 20 og 33.
Talestasjonene ble svært populære, men høyrøstet telefonsnakking der hvor stasjonene var plassert, virket forstyrrende på omgivelsene. Utover i 1890-årene kom det til flere private aktører som etablerte egne telefonkiosker på strategiske steder rundt om i byen.